Materiál predkladaný na 2/12  zasadnutie
Dozornej rady Sociálnej poisťovne 
konané dňa 24. apríla 2012             

	9

návrh postupu 
na výpoŽičku  nebytových priestorov v Sociálnej poisťovni, pobočka Rimavská Sobota

Dôvod predloženia:                                        Materiál obsahuje:

v súlade s ustanovením § 13 ods. 1), písm. g) zákona  č.  176/2004 Z. z. o nakladaní s majetkom verejnoprávnych inštitúcií v znení  neskorších predpisov	

                                                                             

Materiál predkladá:
		
Ing. Ľuboš Lopatka, PhD.
generálny riaditeľ Sociálnej poisťovne

1.	Návrh uznesenia Dozornej rady Sociálnej poisťovne

2.	Predkladaciu správu

3.	Návrh postupu na výpožičku nebytových priestorov v Sociálnej poisťovni, pobočka Rimavská Sobota

4.  Prílohy
      - Žiadosť o výpožičku
      - Zriaďovacia listina
      - Vymenovanie do funkcie riaditeľa
      - List MF SR Bratislava
      - Záznam z otvárania VOS
    
Návrh uznesenia
Dozornej rady Sociálnej poisťovne 

Dozorná rada Sociálnej poisťovne

a)	berie na vedomie 
návrh postupu na výpožičku nebytových priestorov v Sociálnej poisťovni, pobočka Rimavská Sobota,

b)	súhlasí
s návrhom prenechať nebytové priestory v Sociálnej poisťovni, pobočka Rimavská Sobota, do výpožičky Strednej odbornej škole obchodu a služieb
v  Rimavskej Sobote na dobu neurčitú.

 

Predkladacia správa

Návrh postupu na prenechanie nebytových priestorov v Sociálnej poisťovni, pobočka Rimavská Sobota do výpožičky sa predkladá na rokovanie Dozornej rady Sociálnej poisťovne v súlade s ustanovením § 13 ods. 1), písm. g) zákona 
č.  176/2004 Z. z. o nakladaní s majetkom verejnoprávnych inštitúcií v znení neskorších predpisov ako iniciatívny materiál z dôvodu, že: 

•	 v Sociálnej poisťovni, pobočka Rimavská Sobota sa nachádza dočasne nepotrebný majetok, ktorý prechodne neslúži  na plnenie úloh pobočky,
•	ide o riešenie bez finančného dopadu,
•	na výpožičku nehnuteľnej veci na čas dlhší ako jeden rok alebo na neurčitý čas je podľa zákona č. 176/2004 Z. z. o nakladaní s majetkom verejnoprávnych inštitúcií potrebný predchádzajúci písomný súhlas Dozornej rady Sociálnej poisťovne.

Účelom predkladaného materiálu je prenechať nebytové priestory v Sociálnej poisťovni, pobočka Rimavská Sobota do výpožičky Strednej odbornej škole obchodu a služieb v  Rimavskej Sobote, ktorá bola zriadená ako príspevková organizácia od 1.9.2011. Zriaďovateľom je Banskobystrický samosprávny kraj so sídlom Námestie SNP 23, 974 01 Banská Bystrica. Zriaďovacia listina č. 7528/2011/ODDVS.

Návrh postupu
na prenechanie nebytových priestorov v Sociálnej poisťovni, pobočka Rimavská Sobota do výpožičky

	Sociálna poisťovňa je oprávnená dočasne nepotrebný majetok prenechať
do nájmu alebo do výpožičky v súlade so zákonom č. 176/2004 Z. z. o nakladaní s majetkom verejnoprávnych inštitúcií. Za dočasne nepotrebný majetok sa na účely tohto zákona považuje majetok, ktorý verejnoprávnej inštitúcii prechodne neslúži na plnenie jej úloh. 
	Predmetom výpožičky v Sociálnej poisťovni, pobočka Rimavská Sobota, budú nebytové priestory nachádzajúce sa v novostavbe prevádzkovej budovy  tejto pobočky, na ulici  Mikszátha 6, v prepojení ul. Škultétyho 204/9 v Rimavskej Sobote, ktoré táto pobočka nevyužíva, a to výdajňa stravy, bufet a jedáleň vrátane technologického zariadenia a inventáru.
Podľa § 8 ods. 4) zákona č. 176/2004 Z.z. verejnoprávna inštitúcia
je oprávnená prenechať dočasne nepotrebný majetok do výpožičky len právnickej osobe, ktorá nie je podnikateľom a ktorej predmet činnosti je rovnaký alebo obdobný ako predmet činnosti verejnoprávnej inštitúcie, alebo právnickej osobe, ktorá poskytuje všeobecne prospešné služby. Všeobecne prospešné služby sú
aj vzdelávanie, výchova a rozvoj telesnej kultúry.
Sociálna poisťovňa bude realizovať prenechanie nebytových priestorov v Sociálnej poisťovni, pobočka Rimavská Sobota do výpožičky na základe žiadosti o výpožičku od  Strednej odbornej školy obchodu a služieb v  Rimavskej Sobote. 
Vzhľadom na to, že sa jedná o strednú odbornú školu, ktorá je príspevkovou organizáciou, teda právnickou osobou, ktorá poskytuje verejnoprospešné služby       v oblasti vzdelávania a výchovy, Sociálna poisťovňa je oprávnená v súlade
so zákonom  č. 176/2004 Z. z. nebytové priestory prenechať do výpožičky na účel vzdelávania a výchovy, t.j. na prevádzku odborného výcviku študentov strednej odbornej školy.
Dôvodom zmeny v spôsobe nakladania s nepotrebným majetkom nachádzajúcim sa v novostavbe prevádzkovej budovy  Sociálnej poisťovne, pobočka Rimavská Sobota je neúspešná obchodná verejná súťaž, ktorá bola vyhlásená 
15. augusta 2011. 
Obchodná verejná súťaž bola vyhlásená na prenechanie nebytových priestorov výdajne stravy a prevádzky bufetu do nájmu. V lehote určenej v podmienkach súťaže nebol vyhlasovateľovi predložený ani jeden súťažný návrh. 
V mesiaci október bolo pripravené II. kolo súťaže  s cenou nižšou ako je cena obvyklá. V tejto súvislosti bolo vyžiadané stanovisko ministerstva financií.  Z písomného usmernenia Ministerstva financií SR Bratislava k nakladaniu  s majetkom verejnoprávnej inštitúcie  vyplýva, že trhové nájomné vyjadruje aktuálny stav na trhu nehnuteľností a malo by byť porovnateľné s nájomným, za ktoré  podobnú nehnuteľnosť na dohodnutý účel  prenajímajú v tom istom období aj iné subjekty.  Bol oslovený znalec, ktorý nevedel k tomu zaujať stanovisko a tiež dve realitné kancelárie, ktoré sa správali k takémuto stanoveniu ceny vyhýbavo.  Na základe uvedeného dôvodu ďalšie kolo verejnej obchodnej súťaže nebolo realizované.
Po súhlase Dozornej rady bude dočasne nepotrebný majetok na základe zmluvy prenechaný do výpožičky Strednej odbornej škole obchodu a služieb so sídlom Športová 1, Rimavská Sobota. Zmluva bude uzavretá na dobu neurčitú a vypožičiavateľ bude platiť za služby spojené s užívaním predmetu výpožičky, ktorými sú vykurovanie – dodávka tepla a teplej úžitkovej vody, dodávka elektrickej energie, vodné a stočné a ostatné náklady súvisiace s údržbou a prevádzkou objektu v predpokladanej čiastke 1.400,00 Eur/rok.
Vypožičiavateľ bude prenechaný majetok využívať pre výchovno-vzdelávací proces, praktické vyučovanie (odborný výcvik) pre cca 60 žiakov  v odboroch kuchár, čašník, spoločné stravovanie a hotelová akadémia v  Rimavskej Sobote.
Formou obsluhy bude žiakmi vypožičiavateľa a majstrami odbornej výchovy  pre zamestnancov požičiavateľa zabezpečené v pracovných dňoch:
–	výdaj stravy od 11,00 hod – 14,00 hod.  
–	prevádzka bufetu  od 7,30 hod – 16,00 hod.  
Strava bude pripravovaná v prevádzke vypožičiavateľa Čierny orol, Hlavné námestie 19, Rimavská Sobota, dovážaná motorovým vozidlom vypožičiavateľa pri dodržaní všetkých hygienických noriem. Výdaj stravy a prevádzka bufetu bude zabezpečená aj počas školských prázdnin. V bufete bude zákaz predaja alkoholických nápojov.
V budove sa nachádza 57 zamestnancov, z ktorých pravidelne chodí na stravu maximálne 40.
Vypožičiavateľ bude povinný pred uvedením priestorov zariadenia spoločného stravovania do prevádzky predložiť prenajímateľovi rozhodnutie o uvedení prevádzky do užívania od príslušného Regionálneho úradu verejného zdravotníctva.

Návrh na riešenie

Keďže v administratívnej budove Sociálnej poisťovne, pobočka Rimavská Sobota sa nachádzajú nebytové priestory, ktoré uvedená pobočka nevyužíva, navrhuje sa súhlasiť s prenechaním nebytových priestorov do výpožičky Strednej odbornej škole obchodu a služieb v  Rimavskej Sobote na dobu neurčitú.